ועדת העבודה, הרווחה והבריאות, כנסת 18, פרוטוקול מספר 564, 2011-11-14 13:35

חיים כץ: צהריים טובים.

חיים כץ: אני מתכבד לפתוח את ישיבת ועדת העבודה, הרווחה והבריאות.

חיים כץ: הנושא: הצעת חוק הביטוח הלאומי (תיקון מס' 131) (מענק לימודים)?

יהודית וסרמן: מענק לימודים.

חיים כץ: המוסד לביטוח לאומי – תציגו את זה, ושמשרד האוצר יגיד למה הוא מוכן.

מיכל מזוז: מיכל מזוז, מהמוסד לביטוח לאומי.

מיכל מזוז: מענק לימודים מוענק היום מכוח סעיף 74 לחוק הביטוח הלאומי, לאנשים העומדים בקריטריונים המנויים בסעיף, לדוגמא: הורה יחיד, מקבל הבטחת הכנסה, מי שבמשמורתו ילד יתום או נטוש וכד'.

מיכל מזוז: כיום המענק ניתן לשתי קבוצות גיל: גילאי 11-6, בשיעור של 18% מהסכום הבסיסי - - -

חיים כץ: כסף, כסף.

חיים כץ: אני לא מבין באחוזים.

מיכל מזוז: זה עומד על סך של כ-1,400 שקלים.

מיכל מזוז: קבוצת הגיל השנייה הם ילדים שמלאו להם 11 שנים ועד גיל 14, והמענק עומד על סך של כ-840 שקלים.

מיכל מזוז: המוסד לביטוח לאומי בחן את העניין וביקש להגדיל את מעגל הזכאים, כך שגם ילדים עד גיל 18 שלומדים במסגרות חינוכיות יוכלו לקבל את מענק הלימודים.

מיכל מזוז: לפיכך אנחנו מבקשים לתת מענק בגובה אחיד לכל הקבוצה, בשיעור של 11% אחוזים, בסך של כ-900 שקלים.

חיים כץ: בהצעת החוק שלכם – לא הספקתם לתקן – כתבתם: "12.5%".

מיכל מזוז: נכון.

מיכל מזוז: הגשנו טיוטה מתוקנת לוועדת השרים לענייני חקיקה, וביום 31/10 היא אישרה את התיקון שלנו.

מיכל מזוז: היות והיה מדובר בטעות - - -

חיים כץ: אבל זה לא אושר בקריאה ראשונה.

חיים כץ: זה לא עבר במליאה.

חיים כץ: במליאה עברתם על הצעת חוק אחרת.

חיים כץ: את דנה איתי על הצעת חוק אחרת.

מיכל מזוז: אני אסביר את עצמי.

חיים כץ: איך תסבירי?

מיכל מזוז: אני אסביר את המצב לאשורו.

חיים כץ: גבירתי, כמה ילדים יש בין הגילאים 11-6?

מיכל מזוז: נכון לנתונים שקיבלתי בשנת 2,011, יש כ-85,127 ילדים בגילאי 6-11.

מיכל מזוז: בגילאים 14-11 יש 61,983 ילדים, ובגילאים 18-14 יש 60,000 ילדים.

חיים כץ: עשיתם מתמטיקה פשוטה, לקחתם את כל ההוצאות, חילקתם ויצא 900?

קריאה: כן.

חיים כץ: יש לכם מחשבון להשאיל?

חיים כץ: מישהו מביא מחשבון?

חיים כץ: תתחיל להכפיל – 85,127 כפול 1,400.

חיים כץ: כמה כסף זה?

אייל לב ארי: 119,177,800.

חיים כץ: תכפיל 61,983 ב-840.

אייל לב ארי: 52,065,720.

חיים כץ: תכפיל 60,000ב-900 ש"ח – זה 54 מיליון.

חיים כץ: את זה הם נותנים תוספת.

חיים כץ: עכשיו תחשב 61,983 כפול 60.

אייל לב ארי: 3,718,980.

חיים כץ: תכפיל 85,127 ב-500.

אייל לב ארי: 42,563,500.

חיים כץ: זאת אומרת, בכסף שמתם לנו פה 15 מיליון שקל.

מיכל מזוז: אדוני, אני סבורה שיש טעות בחישוב.

מיכל מזוז: אני אשמח להציג לך חישוב שלנו, אם זה יעזור, אם אפשר.

חיים כץ: ארבע פעולות.

מיכל מזוז: יכולות להיות טעויות.

חיים כץ: ארבע פעולות.

חיים כץ: אגף התקציבים באוצר, אני מבקש עזרה.

חיים כץ: תעזרו פעם אחת ליושב ראש ועדת העבודה, הרווחה והבריאות.

חיים כץ: אם אדם מקבל 1,400 שקל, אני מקווה שהמחשב לא טועה, כפול - - -, אם אני רוצה לדעת את הסכום הכולל, אני יכול לדעת כמה זה?

חיים כץ: יכול.

חיים כץ: עכשיו אני מכניס בסוגריים מינוס 900, נשאר לי עודף 500.

חיים כץ: תגידי, את עושה צחוק?

שונטל וסרשטיין: המספרים שהוצגו הם מהשנה שעברה, יש לנו מספרים יותר מעודכנים.

חיים כץ: אז זו לא טעות בחשבון, יש טעות במספרים.

שונטל וסרשטיין: יכול להיות.

שונטל וסרשטיין: בגילאים 11-6 יש 103,000 ילדים.

שונטל וסרשטיין: בגילאי 14-11 יש 65,000 ילדים, ומגיל 14 יש 60,000 ילדים.

חיים כץ: אז עכשיו אתם לא מוסיפים כסף בכלל.

חיים כץ: אתם מחליפים כסף בכסף.

חיים כץ: אם זה 103,000 על 500, זו פתיחה - 51,500,000.

חיים כץ: נעשה חצי.

חיים כץ: אני חשבתי שאתם עושים.

חיים כץ: אז אתם לא עושים כלום.

חיים כץ: בשביל לא לעשות כלום – אני לא שותף.

מיכל מזוז: למה אנחנו לא עושים כלום?

מיכל מזוז: אנחנו מטיבים מצב של אוכלוסייה - - -

חיים כץ: לא, אתם מרעים קבוצה אחת שמקבלת 1,400 שקל, ונותנים לקבוצה אחרת.

חיים כץ: אתם אומרים: במקום שאחד יחיה טוב, שכולם ימותו רעבים.

מיכל מזוז: האנשים שנמצאים בקבוצות גיל 11-6, ו-14-11, היה והם ימשיכו לעמוד באותם תנאים, זה אומר שאחרי גיל 14 הם ימשיכו לקבל.

מיכל מזוז: זה בהתאם לתיקון היום.

מיכל מזוז: כיום הם לא ממשיכים לקבל – בגיל 14 הם יוצאים מהמעגל, והם לא זכאים יותר למענק.

חיים כץ: הבנתי מה שאת מדברת.

חיים כץ: הם יקבלו בדיוק אותו כסף, כמו שהם קיבלו, את רק עושה להם פריסת תשלומים.

חיים כץ: 1,400 שקל כפול 5 שנים, ייתן בדיוק אותו כסף לפי 900 כפול יותר שנים.

חיים כץ: מה לעשות שנדמה לכם שאתם חכמים מדי, ואנחנו לא מבינים 4 פעולות חשבון בסיסיות.

חיים כץ: יותר מ-4 פעולות בסיסיות כנראה אני לא יודע לעשות, אבל 4 פעולות בסיסיות אני עושה מעולה.

חיים כץ: באף מבחן ב-4 פעולות בסיסיות לא ירדתי מ-100 במתמטיקה.

חיים כץ: מה את אומרת לי טעית?

חיים כץ: זה לא רציני מה שאתם עושים.

חיים כץ: תלכו הביתה.

חיים כץ: תבואו ותגידו לנו כמה אתם מוכנים לשלם, בשביל לשפר את ההצעה שלכם.

חיים כץ: ההצעה שלכם לא טובה.

חיים כץ: תתייעצו עם אגף התקציבים, תגידו שבוועדה לא עושים צחוק מאנשים.

חיים כץ: זה כמו החיסכון הפנסיוני שאתם אומרים לאדם: מגיע לך 200,000 שקל, ניתן לך אותו בתשלומים.

חיים כץ: נכון גדעון?

חיים כץ: או שהפריץ ימות, או שהכלב ילך הביתה.

מיכל מזוז: אני רוצה להפנות את תשומת ליבך לקבוצה שייתכן ולא קיבלו, והם נכנסו למעגל זכאים כשהם יגיעו לאותו גיל שהיום הם לא - - -

חיים כץ: את עושה סבסוד של אלה שאין להם, על-ידי אלה שאין להם בכלל.

חיים כץ: תבואו עם הצעה משופרת.

חיים כץ: מי אדוני?

גיא הרמתי: אני מאגף התקציבים.

חיים כץ: פעולות החשבון שעשיתי היו בסדר, לדעתך?

גיא הרמתי: כן, והגענו לסכום אפס.

גיא הרמתי: אני רוצה להגיד שעמדת הממשלה היא שהתיקון יהיה בסכום אפס, ואם לא אז עמדתנו להתנגד.

חיים כץ: מה זה משנה שאתם מתנגדים, אם אני לא מעלה את זה.

חיים כץ: זו הצעת חוק ממשלתית, אתם בכל רגע יכולים למשוך.

חיים כץ: אני לא עושה צחוק מאנשים.

חיים כץ: אתם באים בסכום אפס, אני צריך שתפזרו את האוכלוסייה ותצאו תותחים?

חיים כץ: נתתם?

חיים כץ: אל תיתנו.

חיים כץ: אני לא אתן לכם פה תופעה של "בגדי המלך החדשים".

גיא הרמתי: אנחנו חושבים שעדיף סכום אחיד מגיל 18-6 - - -

חיים כץ: אתם לא מבינים.

חיים כץ: אתה ילד צעיר, אין לך ניסיון חיים גדול.

חיים כץ: עוד לא גידלת משפחה, עוד לא שילמת לחוגים.

חיים כץ: אתה בתחילת הדרך.

חיים כץ: אתה תלמד אותנו?

חיים כץ: המלפפונים התחילו להרביץ לגנן – זה מה שאתם עושים.

חיים כץ: אוקיי, תודה רבה, הישיבה נעולה.

חיים כץ: אם אתם רציניים ורוצים לתת משהו, אז תיתנו.

חיים כץ: אם לא, אז לא קרה שום דבר.